Dilectissimo fratri suo Girardo de Pulliaco soror eius E uxor Bosonis de Crusillis et maritus eius B sic transire per bona temporalia ut non amittat ęterna. Sciat dilectio vestra quod ille a quo est omne datum obtimum et omne donum perfectum inspirante concessimus inperpetuum Deo et Beate Marie Cisterciensi fratribusque inibi Deo servientibus pro remedio animarum nostrarum patrum et matrum fratrum et sororum nostrarum quicquid iure habuimus in territorio Lastriciacensi in hominibus, in terris, in aquis, in nemoribus in pratis.